b'\n_START_ARTICLE_\nRimantas Morkv\xc4\x97nas\n_START_PARAGRAPH_\nRimantas Morkv\xc4\x97nas (g. 1949 m. rugs\xc4\x97jo 28 d. Salose, Roki\xc5\xa1kio raj.) \xe2\x80\x93 lietuvi\xc5\xb3 mokslininkas, diplomatas\n_START_SECTION_\nBiografija\n_START_PARAGRAPH_\n1967 m. baig\xc4\x97 Panev\xc4\x97\xc5\xbeio 1-\xc4\x85j\xc4\x85 vidurin\xc4\x99 mokykl\xc4\x85, 1972 m. \xe2\x80\x93 Vilniaus universiteto Matematikos fakultet\xc4\x85. 1972\xe2\x80\x931975 m. mok\xc4\x97si Lietuvos moksl\xc5\xb3 akademijos Matematikos instituto aspirant\xc5\xabroje. Matematikos moksl\xc5\xb3 daktaras._NEWLINE_1976\xe2\x80\x931977 m. buvo Fizikos ir matematikos instituto Matematin\xc4\x97s statistikos skyriaus jaunesnysis mokslo darbuotojas, 1977\xe2\x80\x931990 m. \xe2\x80\x93 vyr. mokslo darbuotojas._NEWLINE_1990\xe2\x80\x931991 m. R.Morkv\xc4\x97nas buvo Lietuvos informacijos biuro Briuselyje vadovas, 1991\xe2\x80\x931992 m. \xe2\x80\x93 Lietuvos laikinasis reikal\xc5\xb3 patik\xc4\x97tinis ir ambasados patar\xc4\x97jas Belgijoje, 1992\xe2\x80\x931995 m. \xe2\x80\x93 Lietuvos laikinasis reikal\xc5\xb3 patik\xc4\x97tinis ir ambasados patar\xc4\x97jas Italijoje._NEWLINE_1995\xe2\x80\x931999 m. vadovavo URM Politikos planavimo skyriui. 1999\xe2\x80\x932005 m. \xe2\x80\x93 Lietuvos generalinis konsulas Niujorke (JAV). 2005\xe2\x80\x932009 m. buvo URM Politikos planavimo departamento patar\xc4\x97jas i\xc5\xa1eivijos klausimais. \xc5\xa0iuo metu yra URM Administracinio departamento patar\xc4\x97jas._NEWLINE_Apsigyn\xc4\x97 disertacij\xc4\x85 atsitiktini\xc5\xb3 proces\xc5\xb3 teorijos klausimais. Paskelb\xc4\x97 vir\xc5\xa1 30 mokslini\xc5\xb3 straipsni\xc5\xb3. Genujos universitete skait\xc4\x97 tikimybi\xc5\xb3 teorijos kurs\xc4\x85. Apdovanotas ordino \xe2\x80\x9eU\xc5\xbe nuopelnus Lietuvai\xe2\x80\x9c Riterio kry\xc5\xbeiumi. R\xc5\xabpinosi diplomat\xc5\xb3 Lozorai\xc4\x8di\xc5\xb3 archyvo sugr\xc4\x85\xc5\xbeinimu \xc4\xaf Lietuv\xc4\x85.'